ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Φεβρουαρίου 1997 για την έγκριση του προγράμματος σχετικά με τη λοιμώδη αιμορραγική σηψαιμία, που υποβλήθηκε από το Ηνωμένο Βασίλειο (Το κείμενο στην αγγλική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (97/185/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικής πολιτικής που διέπουν τη διάθεση στο εμπόριο ζώων και προϊόντων υδατοκαλλιέργειας (1), όπως τροποποιήθηκε τελευταία από την οδηγία 95/22/ΕΚ (2), και ιδίως το άρθρο 10 παράγραφος 2, Εκτιμώντας: ότι τα κράτη μέλη μπορούν να αποκτήσουν, για μία ή περισσότερες περιοχές, το καθεστώς της μη προσβληθείσας εγκεκριμένης ζώνης όσον αφορά τη μολυσματική αιμοποιητική νέκρωση (ΝΗΙ) και τη λοιμώδη αιμορραγική σηψαιμία (SHV) 7 ότι, με την απόφαση 92/538/ΕΟΚ της Επιτροπής (3), το καθεστώς εγκεκριμένης ζώνης, που δεν έχει προσβληθεί από τις νόσους ΝΗΙ και SHV, χορηγήθηκε στη Μεγάλη Βρετανία 7 ότι, μετά την εμφάνιση ενός κρούσματος SHV στο τμήμα της Μεγάλης Βρετανίας που αποτελείται από τη νήσο Gigha, το καθεστώς της εγκεκριμένης ζώνης του νησιού αυτού όσον αφορά τη νόσο SHV αποσύρθηκε με την απόφαση 94/817/ΕΚ της Επιτροπής (4) 7 ότι το Ηνωμένο Βασίλειο, με επιστολή από 1ης Οκτωβρίου 1996 και σύμφωνα με τις διαδικασίες που προβλέπονται στο άρθρο 10 της οδηγίας 91/67/ΕΟΚ, παρουσίασε πρόγραμμα που αποσκοπεί στη μεταγενέστερη αποκατάσταση του καθεστώτος του εν λόγω νησιού 7 ότι, μετά από εξέταση, διαπιστώθηκε ότι το πρόγραμμα τηρεί τις διατάξεις του άρθρου 10 της οδηγίας 91/67/ΕΟΚ 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Εγκρίνεται το πρόγραμμα ελέγχου της νόσου SHV για το νησί Gigha, που υποβλήθηκε από το Ηνωμένο Βασίλειο. Άρθρο 2 Το Ηνωμένο Βασίλειο θέτει σε ισχύ τις αναγκαίες νομοθετικές, ρυθμιστικές και διοικητικές διατάξεις με σκοπό την τήρηση του προγράμματος που αναφέρεται στο άρθρο 1. Άρθρο 3 Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και της Βορείου Ιρλανδίας. Βρυξέλλες, 28 Φεβρουαρίου 1997.

[Source: multi_eurlex | Tokens: 2038]